షారుఖ్ కు  తెగ నచ్చేసిందట!
ET Bureau| Sep 24, 2015, 03.44 PM IST
కామెడీ నైట్స్ విత్ కపిల్ స్టార్, కమేడియన్ కపిల్ శర్మ తొలి చిత్రం కిస్ కిస్కో ప్యార్ కరూఁ బాలీవుడ్ బాదుషా షారుఖ్ ఖాన్ కు తెగ నచ్చేసింది. ఆ సినిమా ఆద్యంతం నవ్వుల అల్లరేనని షారూఖ్ కితాబిచ్చాడు. దర్శక ద్వయం అబ్బాస్-ముస్తాన్ ముస్తాబుచేసిన ఈ రొమాంటిక్ కామెడీ చిత్ర ప్రత్యేక ప్రదర్శనకు షారూఖ్ ఖాన్ హాజరయ్యాడు. సినిమా అంతా తాను కడుపుబ్బిపోయేలా నవ్వుకున్నానని.. ఆ తరువాత తన ట్విట్టరు ఖాతాలో ట్వీట్ చేసాడు. చాలా కాలం తరువాత తనివితీరా నవ్వుకున్నానని, దానికి కపిల్ కు థ్యాంక్స్ చెప్పుకుంటున్నాని ఆ ట్వీటులో చెప్పాడు. షారూఖ్ గతంలో అబ్బాస్-ముస్తాన్ దర్శకత్వంలో 1993నాటి బాజీగర్ చిత్రం, ఆ తరువాత 1999లో వచ్చిన బాదుషా చిత్రంలో నటించాడు. తనకు అత్యంత ఇష్టమైన దర్శక ద్వయంగా వారిని షారూఖ్ చెపుతుంటాడు. ఈ సందర్భంగా షారూఖ్ వరుణ్ ధావన్, కృతిసనన్, వరుణ్ శర్మ, కపిల్ శర్మలతో కలిసి దిగిన గ్రూప్ ఫోటోను కూడా షేర్ చేసుకున్నాడు.